**EΠΙΧΕΙΡΗΜΑ-ΣΥΛΛΟΓΙΣΜΟΣ**

**Α. ΟΡΙΣΜΟΙ-ΕΝΝΟΙΕΣ**

v  **Επιχείρημα** ονομάζεται ένα οργανωμένο **σύνολο** **λογικών** **προτάσεων** – κρίσεων (προκείμενες) από τις οποίες **προκύπτει** ένα **λογικό** **συμπέρασμα.**

v  **Συλλογισμός** ονομάζεται η **διαδικασία** ή η μέθοδος με την οποία **καταστρώνεται** ένα **επιχείρημα**.

Ένας ολοκληρωμένος συλλογισμός αποτελείται από **τρία** βασικά **μέρη**:

Τη **μείζονα προκείμενη (K)**, την **ελάσσονα προκείμενη (Y)** και το **συμπέρασμα**.

**Προκείμενες** είναι προτάσεις, κρίσεις, υποθέσεις, ερωτήματα

**Συμπέρασμα** είναι πρόταση / περίοδος στην αποδοχή της οποίας καταλήγουν οι προκείμενες. Είναι δηλαδή το **λογικό** **επακόλουθο** των **προκείμενων**.

|  |  |
| --- | --- |
| Μείζων προκείμενηΕλάσσων προκείμενηΣυμπέρασμα | Τα μέταλλα (M) **είναι** ανόργανα στοιχεία.(K)Ο χρυσός (Y) **είναι** μέταλλο. (M)Άρα, ο χρυσός **είναι** ανόργανο στοιχείο. (Y+K) |
| M=Mέσος όροςΚ=ΚατηγόρημαΥ=Υποκείμενο |  |

|  |  |
| --- | --- |
| Μείζων προκείμενηΕλάσσων προκείμενηΣυμπέρασμα |  γενικό  Η συνεργασία, η αλληλεγγύη και η συναίνεση                είναι κοινωνικές αρετές.ειδικό    Η φιλία συνδέεται με τη συνεργασία, την                 αλληλεγγύη και τη συναίνεση.άρα       Η φιλία είναι κοινωνική αρετή. |

|  |  |
| --- | --- |
| Μείζων προκείμενηΕλάσσων προκείμενηΣυμπέρασμα (γενικό) | ειδικό   Ο Γιάννης κλέβει στην «Μονόπολη».   Ο Γιάννης είναι αναξιόπιστο πρόσωπο.άρα      Όποιος κλέβει στη «Μονόπολη» είναι αναξιόπιστο             πρόσωπο |

**Εγκυρότητα + αλήθεια= ορθότητα ενός επιχειρήματος**

**Εγκυρότητα**: Ένα επιχείρημα θεωρείται έγκυρο όταν οι προκείμενές του οδηγούν με λογική αναγκαιότητα σε ένα βέβαιο συμπέρασμα.

**Αλήθεια**: Αντίθετα η αλήθεια του επιχειρήματος εξαρτάται από το περιεχόμενό του . Αν οι προκείμενες και το συμπέρασμα ανταποκρίνονται στην πραγματικότητα, τότε τις θεωρούμε αληθείς προτάσεις/κρίσεις. Αλήθεια είναι η ταύτιση της νόησης με την πραγματικότητα.